sonderborg.dk

BENCHED
2025-10-30 19:30 - 20:30 (Europe/Copenhagen) | Søndeborg Teater, Strandvej 1, Sønderborg, 6400
MODERNE DANSETEATER. Fem vitale danseres forførende dans! Uppercut Danseteater har betaget over 19.000 begejstrede publikummer under forestillingens mange turnéer, som har bragt den rundt i Danmark, Sverige, Tyrkiet, Canada, Italien, Finland Tyskland og Hong Kong

Kunstnergruppen Optimisterne udstiller
2025-10-31 - 2025-11-08 | KunstPunkt, Storegade 14, Augustenborg, 6440
Kunstnergruppen Optimisterne udstiller
Udstillingen kan opleves fra fredag den 31. oktober til lørdag den 8. november i KunstPunkt, Storegade 24, Augustenborg.
Der holdes fernisering lørdag den 1. november kl. 14.00, hvor alle er hjerteligt velkomne.
Åbent hverdage kl. 12-16 weekend kl. 11-16
Optimisterne udstiller igen i KunstPunkt – en hyldest til liv, erfaring og kreativitet
Det traditionsrige kunstnerfællesskab Optimisterne er klar med deres årlige udstilling i KunstPunkt i Augustenborg, hvor de endnu engang præsenterer et mangfoldigt og livsbekræftende udtryk.
Gruppen, som tæller både erfarne og nye medlemmer, har udstillet sammen i mange år – helt tilbage fra tiden i det gamle Dupont Hus i Sønderborg, der dengang var et populært udstillingssted. Den “hårde kerne” har holdt sammen siden da, og energien i gruppen er stadig præget af varme, livsglæde og – naturligvis – optimisme.
“Vi ønsker at viderebringe det lys og den livskraft, som kunsten giver os – til alle, der lægger vejen forbi,” fortæller gruppen samstemmende.
Udstillingen viser en fin blanding af kunst og kunsthåndværk:
smykker, keramik, læderarbejde, brugs- og kunstgenstande i bark samt malerier og collager.

Den 8. november får Augustenborg besøg af UNESCO, da byen arbejder målrettet på at opnå en optagelse på den prestigefyldte verdensarvsliste i løbet af de kommende år. Optimisterne opfordrer derfor alle til at besøge udstillingen – og de øvrige gallerier – netop denne dag, så byen kan vise det rige kunst- og kulturliv frem.
Udstillerne i år er:

Ene Langmack, Annie Glistrup, Lene Netterstrøm og Gitte Reid – maleri
Helen Laustsen – smykker
Sine Jakobsen – bark
Birgit Juhl Sørensen – keramik og læder

La Traviata
2025-10-31 19:03 - 22:30 | Koncertsalen Alsion, Alsion 2, Sønderborg, 6400, Danmark
OPERA med de helt store følelser. Operaen tager udgangspunkt i komponisten Verdis egne oplevelser. Føl med kurtisanen Violetta Valerys valg mellem frihed og kærlighed

Opera: La Traviata
2025-10-31 19:30 | Koncertsalen Alsion, Alsion 2, Sønderborg, 6400, Danmark
Frihed eller kærlighed?

Verdi skrev i 1853 operaen La Traviata baseret på Alexandre Dumas’ roman Kameliadamen om kurtisanen Marie Duplessis. Romanen såvel som Verdis opera har siden ligget til grund for mange fortolkninger såsom filmene Pretty Woman og Moulin Rouge samt en lang række balletter, romaner og teaterstykker. Kvindens forfald og hendes tilsyneladende manglende moralske kompas har altid fascineret.
Verdi levede i 15 år med sopranen Giuseppina Strepponi, inden de blev gift i 1859. Hun havde allerede to børn uden for ægteskab med to forskellige mænd. Ligesom Violetta og Alfredo oplevede de også samfundets dom. Det gik endda så vidt, at Verdi brød forbindelsen til sine forældre for at kunne leve med den kvinde, han elskede.
Så måske er La Traviata i virkeligheden Verdis hyldest til den kvinde, der tør leve livet uden for normerne og tør finde sin egen vej?
Handling
Violetta er en berømt kurtisane og bevæger sig ubesværet i overklassen. Hun elsker sit liv, er sin egen kvinde, ubekymret og ikke knyttet til nogen. Men Violetta er også alvorligt syg.
På sin vej møder hun digteren Alfredo, der viser Violetta ægte, ubetinget kærlighed for første gang. Hun falder for ham, og da hun opgiver sin karriere, flygter de til et landsted for at leve uden for samfundets normer og i fred og ro. De lever sammen, lige indtil Alfredos far opsøger Violetta. Han fortæller, hvordan hans søns forhold til en ’falden kvinde’ skader familiens omdømme, og han overtaler Violetta til at afslutte forholdet med Alfredo via et brev og vende tilbage til byen.
Hun lader sig overtale og forlader Alfredo og deres fælles hjem. Alfredo bliver dybt ulykkelig, og efter nogen tid bliver Alfredos far angerfuld og afslører til sidst for sin søn, hvorfor Violetta forlod ham. Alfredo opsøger hende, for at de kan være sammen igen, men Violettas sygdom er nu meget værre… Er det for sent?

Bobby Festival // Sønderborghus
2025-11-01 11:30 - 2025-11-02 00:00 | Sønderborghus, Martin Nyrops Plads 2, Sønderborg, 6400
OBS: Frokost og aftensmad, serveret af Hestehave Madhus, skal tilkøbes i forsalg og kan vælges når du køber billet!
Sidste frist for tilkøb af mad: 26.10.25 kl. 20.00!

Bobby Festival er en årligt tilbagevendende musikfestival, der afholdes den første lørdag i november i Sønderborg. Festivalen er en af hovedaktiviteterne under Sønderborg ’68 in Concert og har et klart formål: at skabe en stærk musikalsk oplevelse for publikum, give musikerne de bedste rammer – og samtidig støtte musikalske initiativer for børn og unge i Sønderborg Kommune.
Festivalens overskud doneres hvert år til projekter og institutioner, der arbejder med børn, unge og musik. Det eneste krav er, at donationerne skal gå til musikrelaterede formål. Gennem de seneste 17 år har komitéen bag festivalen doneret over 191.000 kr. – et resultat, der er opnået gennem tæt samarbejde med Sønderborghus, Musik med Mere, frivillige, musikere og mange andre.
Bobby Festival har sine rødder i et musikarrangement på Sønderborg Bibliotek i 1987 – arrangeret i forbindelse med udgivelsen af Gunnar Korff Rasmussens bog “Da Beatles kom til Sønderborg” (1986), som skildrer byens musikliv i perioden 1960 – 1969. Festivalens navn og ånd udspringer af denne lokale musikalske arv og ønsket om at videreføre den til kommende generationer.
Musikere, der ønsker at spille til Bobby Festival, kan sende en ansøgning til musikbobbyfestival@gmail.com

Program:

Café :

12.00 – 13.40 Vise Versa

14.00 – 15.05 TBA

15.20 – 16.25 Havitas

16.40 – 17.45 O`Hein

18.00 – 19.05 East Coast

19.20 – 20.25 Elo & Zoega

20.40 – 21.45 Bluesman Per & J.P. SchmidtBlack Spot :
14.00 – 15.05 Under cover
15.25 – 16.30 Ronald Mossom Band
16.50 – 17.55 Børges Blues Band
18.15 – 19.20 Pink Floyd lovers
19.40 – 20.50 The Blue Jean Blues
21.10 – 22.20 Sixpack Bluesband
22.40 – 23.50 Superpunzz

Teatersalen :

14.30 – 15.35 Memory Lane

15.55 – 17.00 Zerox Band

17.20 – 18.25 Hard-Beat

18.45 – 19.50 The Dispairs

20.10 – 21.15 C.V. Jørgensen Jam

21.35 – 22.40 Beatnix

23.00 – 00.10 Southern Cross

CaféSang i caféen på Alsion
2025-11-01 12:00 - 13:00 | Café Alsion, Alsion 2, Sønderborg, 6400
Cafésang i november med leder af Sønderborg Musikskole Allan Ørslev og hans hustru Trine på tværfløjte.
Allan Ørslev er opvokset i Vendsyssel og bor nu i Haderslev. Han har i næsten 10 år været leder af Sønderborg Musikskole. Hans hustru Trine Kragelund arbejder indenfor social- og sundhedsområdet i Haderslev Kommune.
Med det vendsysselske opvækst og mere end 20 års erfaring med det sønderjyske, så vinder både ”Sønderjylland er det bedste sted på jorden” og vendsysselsangen ”Hvor mågerne skriger” genklang i deres ører, når de vælger sange fra Højskolesangbogen.
Kom og syng med lørdag den 1. november kl. 12.00 – 13.00 i Café Alsion, Alsion 2, Sønderborg.
Brunch i Café Alsion fra kl. 10.00 kan bestilles på tlf. 25 28 28 86.
CaféSang arrangeres af CaféSang-gruppen i samarbejde med Det Sønderjyske Sangcenter.

Sønderborg Garden fejrer 45-års jubilæum
2025-11-01 14:00 - 16:30 | Sønderborg Teater, Strandvej 1, Sønderborg, 6400
Kom og vær med, når Sønderborg Garden fejrer 45 års jubilæum med en koncert fyldt med energi, nostalgi og musikalsk glæde.
Gardens medlemmer i alderen 10-25 år indtager scenen under ledelse af dirigenterne Torben D. Rasmussen og Michael Möglich Mathiasen.

Musikalske Mindesmærker for klaver
2025-11-01 16:00 - 18:00 | Sønderborg Slot, Sønderbro 1, Sønderborg, 6400, Danmark
Den unge talentfulde pianist Ramez Mhaanna spiller værker af Ludwig van Beethoven, Bela Bartok, Frederic Chopin og Gunnar Berg.
‘Musikalske Mindesmærker’ er titlen på en koncertrække der i 80-året for afslutningen af 2. verdenskrig arrangeres af danske musikforeninger, højskoler, kirker og og kulturelle institutioner med fokus på musik og mennesker på flugt. Den danske pianist og komponist Gunnar Berg gav i efteråret 1945 koncerter i flere forskellige flygtningelejre.

Hjortebrunsttur i Nørreskoven på Als
2025-11-01 16:00 - 19:00 | Nordals Naturskole, Holmvej 33, 6430 Nordborg, Holmvej 33, Sjellerupskov, Nordborg, 6430
Tag med på en gåtur i Nørreskoven på Als, hvor vi hører lidt om dåvildtets biologi og forhåbentlig hører en af Danmarks største landlevende pattedyr dåhjorten brunste. Ta’ med i skoven og lyt til kæmperne. Vi slutter turen med lidt til ganen.
Dåvildtet er i brunst og der kæmpes om de bedste territorier og hundyrenes gunst.
Vi slutter turen med lidt til ganen.
Læs mere om vores mange andre spændende naturture i Naturkalenderen for 2025.
http://www.naturkalenderen.dk

Læseklubben
2025-11-03 16:00 - 17:30 | Biblioteket Sønderborg, Nørre Havnegade 15, Sønderborg, 6400, Danmark
Biblioteket Sønderborg har en læseklub for de hardcore læsere i alderen 12-16 år
Vi mødes mandage i ulige uger og snakker sammen om den bog, vi har læst. Vi har det smaddersjovt, snakker om litteratur og oplever også kulturelle ting sammen.
Skal du være med?
For børn og unge 12-16 år.
Tilmeld dig Læseklubben ved at sende en mail til Karla på kaje@sonderborg.dk

Begivenheden foregår her:
Biblioteket Sønderborg
Niveau p1, lokale Mp1.1, Nørre Havnegade 15, 6400, Sønderborg
Læs mere om eventet og køb en evt. billet her.

Garn & Gloser
2025-11-03 19:00 - 21:00 | Sønderborghus, Martin Nyrops Plads 2, Sønderborg, 6400
Er du fiks på fingrene? Og nysgerrig på ny litteratur? Sønderborghus og Biblioteket Sønderborg inviterer i fællesskab til en litterær krea-aften.
Mens du strikker, hækler eller broderer, læser bibliotekets litteraturformidlere, Sigurbjörg Elín Hólmarsdóttir og Line Kveiborg, højt fra gode bøger. Du vil blive præsenteret for forskellige tekster og forfattere, og hvis du har brug for hjælp til at slå masker op, eller mønsteret driller, er der uden tvivl mange kyndige hænder, der kan hjælpe. Find garn, nål eller pind frem, og vær med til en aften med garn, gloser og hygge.
Afholdes i samarbejde med Sønderborghus.
Gratis – mød bare op
Begivenheden foregår her:
Biblioteket Sønderborg
Sønderborghus, caféen, Martin Nyrops Plads 2, 6400, Sønderborg
Læs mere om eventet og køb en evt. billet her.

Dirk Sina fortæller om Frits Clausen og hans datter Inge- kærlighed og massemord
2025-11-03 19:00 - 21:00 | BHJ Kultursalen Ahlmannsparken, Ahlefeldvej 4, Gråsten, 6300
En personlig tilnærmelse til livets absurditet og en hæsblæsende fortælling om et utroligt
stykke grænselandshistorie.
Foredragsholderen, der selv er læge og far til en handicappet datter, forsøger at forstå det
uforståelige – og finder derved sprækker i hans egen dansk-tyske lægefamilie.
Hvordan kan Frits Clausen samtidigt være læge, nazist og kærlig far til sin handicappet
datter Inge?
Hvad forbinder Frits Clausen med massemorderen Werner Heyde, leder af det tyske
eutanasiprogram?
Og hvilken rolle spiller Gråsten Slot?
I foredraget rekonstrueres en historie, der trækker bånd fra Berlin til Bovrup, Minsk til
Gråsten, Nürnberg til Flensborg og fra lægekontoret til gaskamrene.
Foredraget reflekterer over fortrængning, skyld og kærlighed, også i vores egen tid.
Det afholdes i samarbejde med Gråsten-Adsbøl menighedsråd

Karlas Tju-Hej i Augustenborg
2025-11-04 09:30 - 10:00 | Biblioteket Augustenborg, Stadionvej 8, Augustenborg, 6440
Tag dine små børn med til hygge og sjov på et bibliotek nær dig
Børnebibliotekaren Karla har instrumenter, bamser og rasleæg med i sin kuffert, og det hele bliver aktivt brugt.
Vi synger både nye og gamle børnesange, og vi har altid en hyggelig formiddag sammen.
For børn 0-3 år og deres voksne.
Begivenheden foregår her:
Biblioteket Augustenborg
, Stadionvej 8, 6440, Augustenborg
Læs mere om eventet og køb en evt. billet her.

ELCYKELDAG
2025-11-04 10:00 - 13:00 | Fri BikeShop, Alsgade 2, Sønderborg, 6400, Danmark
Kom forbi tirsdag den 4. november 2025 fra 10.00-13.00, hvor vi serverer ”energi” til kroppen, imens du får den nyeste information om forskellige emner i relation til elcykler.
Du kan få svar på alle dine spørgsmål og der vil være mulighed for at testkøre elcyklerne helt uforpligtende og med god vejledning. Man kan også komme igen og prøve cyklerne en anden dag. Dagens emner:

Præsentation af de forskellige elcykeltyper
Introduktion til BikeSmart
Hjælpemidler til elcykler
Forskellen på cykelhjelme og hjelme designet til elcykler
Hvordan indstiller jeg min cykelhjelm korrekt
Vores gratis Hent & Bring ordning
Introduktion til cykelholdere der kan bære elcykler.

På dagen vil du i butikken også kunne møde og få en snak med Jørn Iversen ApS, der er specialister i specielle 3-hjulede cykler – når 2 hjul ikke er nok.
Samt GF Forsikring der har særlige tilbud på bl.a. udvidet dækning af elcykler.
Til dem der møder op på dagen, vil der være mulighed for at vinde et gavekort til butikken på 1.000 kr. Køber- eller bestiller du en cykel på dagen, så giver vi dig en cykelhjelm med i prisen.
Selv om du ikke er medlem af Ældre Sagen, er du velkommen, men du vil ikke kunne benytte dig af de samme medlemsrabatter.
Tilmelding på telefon 74 42 52 53 eller på mail: info6400@fribikeshop.dk

Læseheltene
2025-11-04 14:30 - 15:30 | Biblioteket Gråsten, Ahlmannsparken, Gråsten, Syddanmark, 6300, Danmark
Kunne du tænke dig at blive en helt?
Så meld dig til Læseheltene, hvor alle med lyst til at læse mødes.
Sammen læser vi, snakker om bøger og anbefaler de bedste til hinanden. Der er altid saft på kanden og lidt godt til ganen.
For børn i 4.-5. klasse.
Tilmeld dig Læseheltene ved at sende en mail til Lita på lpes@sonderborg.dk
Begivenheden foregår her:
Biblioteket Gråsten
, Ahlmannsparken Ahlefeldvej 4, 6300, Gråsten
Læs mere om eventet og køb en evt. billet her.

Dit digitale bibliotek: Din digitale arv
2025-11-04 16:30 - 17:30 | Biblioteket Sønderborg, Nørre Havnegade 15, Sønderborg, 6400, Danmark
Vi sætter fokus på et emne, som bliver mere og mere aktuelt: vores digitale arv.
Vi efterlader os ikke kun billeder i fotoalbums og breve i skuffer, men også tusindvis af digitale spor. Billeder på telefonen, mails, Facebook-profiler og abonnementer fortsætter, også efter vi er gået bort. Hvordan sikrer vi os, at billeder, beskeder og konti bliver taget hånd om på den måde, vi ønsker?
Med dette oplæg bliver du klædt på til at tage stilling til din digitale arv. Du får viden om, hvad digital arv dækker over, konkrete råd til, hvordan du kan forberede dig, og en introduktion til digitale værktøjer og tilbud. Blandt andet kan du høre om bibliotekets egne hjælpemuligheder og det gratis onlinekursus på eKurser.nu: “Din digitale arv”. Vi viser dig, hvordan du nemt kan komme i gang, og hvordan du gør det lettere for dine efterladte.
Oplægget sætter fokus på digital arv og giver dig konkrete råd og værktøjer til, hvordan du kan planlægge din digitale eftertid.
Dit digitale bibliotek
Du ved det sikkert allerede, men biblioteket er meget mere end papirbøger, avisarkiver og læsesale. Som låner på biblioteket har du adgang til en lang række digitale programmer og services, som du kan tilgå med din smartphone, tablet eller computer døgnet rundt. Vær med, når bibliotekets medarbejdere viser, hvordan du bruger ”dit digitale bibliotek”, og hvordan du kommer i gang med at læse e-bøger, se film og meget andet.
Medbring gerne din smartphone, iPad eller bærbare computer, så du kan prøve kræfter med programmerne. Der vil være rig mulighed for at stille spørgsmål og få vejledning. Sørg også for, at du kender dit login til Biblioteket Sønderborg samt kode og mailadresse til din konto i App Store eller Google Play.
Begivenheden foregår her:
Biblioteket Sønderborg
Niveau 2, Indsigten, Nørre Havnegade 15, 6400, Sønderborg
Læs mere om eventet og køb en evt. billet her.

Søs Fenger Vinter koncert i Lysabild Kirke.
2025-11-04 20:00 - 21:30 | Lysabild Kirke, Lysabildgade 7, Sydals, 6470
United Stage og Søs Fenger arrangerer vinter koncert i Lysabild Kirke.
Med en varm og nærværende stemme inviterer Søs Fenger til en række vinterlige koncerter, hvor årstidens stemning smelter sammen med sange fra et imponerende kartotek. Mørket udenfor oplyses af hendes tidløse melodier, der spænder over fire årtier og skaber en magisk, hyggelig atmosfære.
På sætlisten vil der være traditionelle julesange, Christmas Carols og salmer som “Glade Jul”, “Have Yourself a Merry Little Christmas”, “En rose så jeg skyde” og “Dejlig er jorden” samt egne sange som “Sidste time”, “Inderst Inde” og “Holder øje med dig”, m.fl. – alle sange spundet sammen med Søs´ egne tanker og anekdoter om livet og julen, samt refleksioner om alt, hvad dertil hører af traditioner, kærlighed, savn, afsavn og glæde.
Dørene åbner kl. 19.00. Der er unummererede pladser. Parkeringsmuligheder ved kirke og skolen.

Karlas Tju-Hej i Broager
2025-11-05 09:30 - 10:00 | Biblioteket Broager, Storegade 6A, Broager, 6310, Danmark
Tag dine små børn med til hygge og sjov på et bibliotek nær dig
Børnebibliotekaren Karla har instrumenter, bamser og rasleæg med i sin kuffert, og det hele bliver aktivt brugt.
Vi synger både nye og gamle børnesange, og vi har altid en hyggelig formiddag sammen.
For børn 0-3 år og deres voksne.
Begivenheden foregår her:
Biblioteket Broager
, Storegade 6A, 6310, Broager
Læs mere om eventet og køb en evt. billet her.

Far på færde
2025-11-05 10:00 - 12:00 | Biblioteket Sønderborg, Nørre Havnegade 15, Sønderborg, 6400, Danmark
Er du far på barsel eller går du hjemme med dit barn?
Så kom ned på Børnebiblioteket og få et fællesskab med andre fædre og deres børn.
“Far på færde” finder sted hver onsdag formiddag kl. 10.00-12.00, hvor I kan mødes til leg, snak og hyggeligt samvær i Børnebiblioteket.
Tilbuddet er helt uforpligtende, og I kan komme og gå, som det passer jer.
For fædre med børn i alderen 0-1½ år.
Begivenheden foregår her:
Biblioteket Sønderborg
Børnebiblioteket, Nørre Havnegade 15, 6400, Sønderborg
Læs mere om eventet og køb en evt. billet her.

SoMe - feedet, der fanger!
2025-11-05 15:30 - 2025-12-16 19:30 | Domicilet, Ellegårdvej 36, Sønderborg, 6400
Sociale medier – SoMe – feedet, der fanger!
Indhold, reach og relationer på sociale medier – på kun en time om ugen!
Har du styr på dit feed – eller styrer algoritmerne dig?
Likes, reach, reels, CTA, engagement rate, content pillars … sociale medier kan hurtigt føles som et fremmedsprog for de få indviede. Men bag alle disse buzzwords gemmer der sig en helt simpel sandhed:
Hvis du forstår, hvordan platformene fungerer – og hvad der motiverer dine følgere – kan du skabe indhold, der ikke bare bliver set, men husket.
Dette kursus-forløb tager dig fra “ poster lidt hist og pist” til en målrettet, strategisk SoMe-tilstedeværelse, der virker – også selvom du kun har få timer om ugen til at arbejde med det. Kurset giver dig en målrettet introduktion til, hvordan du arbejder strategisk med sociale medier – primært Instagram og Facebook – uden at skulle bruge hele ugen på det.
Du lærer ikke kun – du eksekverer. Undervejs udvikler du din egen content-plan, får feedback på dine idéer, og du begynder at poste med det samme. Du går fra forløbet med en konkret strategi, klar plan og publicerede opslag, der allerede arbejder for dig.

Programmet
SoMe-forløbet er et intensivt og praksisnært kursus, der kombinerer viden, sparring og handling. Du får konkrete værktøjer, tester dem i praksis og tilpasser din strategi undervejs. Resultatet er et feed, der fanger – og en realistisk plan, du kan holde fast i.

Forløbet består af fem dele:

SoMe introduktion – åben for alle, hvor du får overblik over trends, værktøjer og “ wins”

Modul 1 – strategisk grundforståelse og første skridt i din content-plan

Du arbejder med dine posts and plan fra Modul 1 – mulighed for vejledning

Modul 2 – eksekvering, optimering og egen evaluering

Efterfølgende — individuel rådgivning 1 time pr. virksomhed, planlægges individuelt

Tid & Sted:
SoMe introduktion: Mandag d. 29. september kl. 15:30-18:30
Modul 1: Onsdag d. 5. november 2025 kl. 15.30-19.30.
Modul 2: Tirsdag d. 16. December 2025 kl. 15.30–19.30
Hver virksomhed får desuden en times individuel rådgivning efter aftale.
Alle moduler afholdes hos Sønderborg Vækstråd, Ellegårdvej 36, 6400 Sønderborg.
Du lærer og får værktøjer til at:

Opnå en grundlæggende forståelse for sociale medier som strategisk værktøj
Knække koden til algoritmerne – og få dem til at arbejde for dig
Skabe indhold, der både giver reach, relationer og mulige salg
Arbejde med reels, stories og opslag – og vide, hvornår du bruger hvad
Planlægge og strukturere din SoMe-indsats, så den passer til din tid og virksomhed
Måle resultater og justere, så du hele tiden udvikler dig
Opbygge et indholdsbibliotek (med koncepter og evergreen content), så du aldrig mangler noget at poste
Udvikle og poste dit eget indhold under forløbet – med feedback og sparring

Din underviser:
Camilla Uldal er strategisk kommunikationsspecialist og stiftende partner i ULDAL & CO. Hun hjælper virksomheder, brands og iværksættere med at få styr på strategien bag deres sociale medier – og omsætter algoritme-snak og buzzwords til konkrete handlinger, der giver resultater. Med en kombination af strategisk overblik, kreativ tæft og hands-on erfaring lærer hun deltagere at skabe indhold, der fanger, fastholder og får følgere til rent faktisk at interagere og tage kontakt.
Målgruppe:
Der er ingen særlige adgangskrav. Kurset er for dig, der er soloselvstændig, kreativ, rådgiver eller driver en mindre virksomhed – og som vil have sociale medier til at arbejde for dig — og ikke omvendt. Du behøver ingen forudgående SoMe-erfaring, men du skal være klar til at arbejde med din egen profil undervejs.
Kurset henvender sig især til mindre virksomheder, soloselvstændige og kreative erhverv, der ønsker at styrke deres synlighed og relationer via sociale medier. Kursets fokus er på praktiske metoder, der kan implementeres med minimalt tidsforbrug, men med maksimal effekt.
Praktisk:
Pladser:
Der er et begrænset antal pladser på forløbet for at sikre god tid til individuel sparring.
Tid & Sted:
SoMe introduktion: Mandag d. 29. september kl. 15.30–18:30
Modul 1: Onsdag d. 5. november 2025 kl. 15.30-19.30
Modul 2: Tirsdag d. 16. december 2025 kl. 15.30–19.30
Hver virksomhed får desuden en times individuel rådgivning efter aftale.
Alle moduler afholdes hos Sønderborg Vækstråd, Ellegårdvej 36, 6400 Sønderborg.
Pris:
Ikke-medlemmer af Sønderborg Vækstråd: 9.995 kr. ex. moms*
Medlemmer af Sønderborg Vækstråd: 6.500 kr. ex. moms*
Iværksættere (CVR max. 3 år): 2500 kr. ex. moms*
*Faktureres separat efter tilmelding
Læs mere HER
Tilmelding
Klar til at komme ud over rampen? Tilmeld dig hele kursusforløbet HER
Vil du starte med den gratis introduktion? Tilmeld dig HER.
Introduktionen er en del af hele SoMe-kursusforløbet, så du skal både tilmelde dig introduktionen og selve forløbet her for at være sikret din plads.
Den gratis introduktion for alle interesserede. Her får du nemlig overblikket over de vigtigste tendenser og værktøjer lige nu – og inspiration til, hvordan du kan styrke din virksomheds tilstedeværelse på sociale medier. Du får også konkrete værktøjer, du kan bruge i din hverdag.

Rom blev ikke drukket på en dag
2025-11-05 17:00 - 18:30 | Biblioteket Nordborg, Løjtertoft 7, Nordborg, 6430, Danmark
Flensborgs historie som romby
I mange år var Flensborg en af Danmarks mest førende byer inden for kolonihandelen med De Dansk Vestindiske Øer. Flensborg fik sit første romhus i 1781. Det var Sonnberg-Rum, der lå på hjørnet af Schiffbrücke og Neue Straße og det menes, at Flensborg i en periode havde hele 40 romhuse. Denne handel gjorde mange af byens købmænd velhavende og førte til en stor produktion af raffineret sukker og rom, hvis indflydelse stadig kan ses i byen i dag. Man kan finde palæer, parker og store købmandsgårde fra denne tid, og selvom der kun er få romproducenter tilbage, har Flensborg bevaret sit ry som en romby.
Historikeren og lederen af Den Slesvigske Samling, Klaus Tolstrup Petersen, besøger Biblioteket Nordborg og fortæller om, hvordan Flensborg blev en af Nordeuropas vigtigste rombyer.
Vær med og oplev et stykke kulturhistorie i form af en smagsprøve fra selveste rombyen.
Begivenheden foregår her:
Biblioteket Nordborg
, Løjtertoft 7, 6430, Nordborg
Læs mere om eventet og køb en evt. billet her.

Silent Reading Party
2025-11-05 17:00 - 19:00 | Biblioteket Sønderborg, Nørre Havnegade 15, Sønderborg, 6400, Danmark
Books, Nooks, & Snacks
Grab your favorite book, find a comfy spot, and enjoy a peaceful reading session with fellow book lovers (plus, there’ll be tons of snacks!). Whether you’re obsessed with fantasy, hooked on mysteries, swooning over romance, or diving into non-fiction, this is the ultimate chance to get lost in your book in a super relaxing vibe.
What’s waiting for you?

A peaceful, laid-back atmosphere
Comfy spots to kick back
Tasty treats and light snacks
The chance to make new book-loving friends

Silent Reading Party takes place 3 times during autumn:
Monday 8. September kl. 17.00 – 19.00: International Literacy Day*
Wednesday 22. October kl. 17.00 – 19.00
Wednesday 5. November kl. 17.00 – 19.00
*This event is part of our celebration of The International Literacy Day.
Free entrance – just show up
Just show up with your book and the need for some chill, quiet time. No sign up is needed! We can’t wait to see you there and share the love of reading.
Begivenheden foregår her:
Biblioteket Sønderborg
Niveau 2, YA-zonen, Nørre Havnegade 15, 6400, Sønderborg
Læs mere om eventet og køb en evt. billet her.

Skriv med fantasi
2025-11-05 18:00 - 21:00 | Biblioteket Sønderborg, Nørre Havnegade 15, Sønderborg, 6400, Danmark
Workshop med Cecilie Eken
Vil du gerne skrive tekster med et fantastisk element i sig? ”Skriv med fantasi” er for dig, uanset om du vil skrive fantasy, magisk realisme eller blot hverdagstekster med et anstrøg af noget magisk.
Denne workshop giver inspiration til at skrive fantastisk litteratur. Vi skal blandt andet se på elementer som universskabelse, karakterer, fortæller, anslag, plot og sprog. Der vil være korte oplæg og en række små skriveøvelser, der kan sætte gang i kreativiteten.

”For mig bliver det væsentligt nemmere at skrive om noget, når jeg ikke er tvunget til at gøre det på en helt realistisk måde, men kan liste mig ind på det ad en mere eventyrlig vej.”

Cecilie Eken

Cecilie Eken har siden sin debut i 1993 skrevet eventyrligt og poetisk for børn og unge i mange former: billedbøger, digte, romaner, serier. En rød tråd i hendes forfatterskab er en insisteren på at fortælle om de helt store – og nogle gange svære – menneskelige følelser og erfaringer, og hun gør det næsten altid ved at tilsætte sine tekster et fantastisk element.
Cecilie Eken har modtaget mange priser og legater for sit forfatterskab, bl.a. Kulturministeriets Børnebogspris pris (to gange), Skolebibliotekarernes Børnebogspris og Det Danske Akademis Silas-pris. Hun har mange års erfaring som underviser på skriveværksteder for både børn, unge og voksne rundt om i hele landet. Seneste udgivelse er langdigtet De stærkeste om børn og krig.

Alder: fra 16 år
Begivenheden foregår her:
Biblioteket Sønderborg
Mp1.1, Nørre Havnegade 15, 6400, Sønderborg
Læs mere om eventet og køb en evt. billet her.

i·CAFÉ
2025-11-06 16:00 - 18:30 | Domicilet, Ellegårdvej 36, Sønderborg, 6400
Til i·CAFÉ kan du få svar på dine konkrete spørgsmål og udfordringer.
Bag i·CAFÉ står et lokalt rådgivernetværk bestående af professionelle rådgivere, der stiller deres tid til rådighed for at besvare nogle af de mange af de spørgsmål, som dukker op, når du er iværksætter eller har startet din egen virksomhed for kort tid siden.
Du kan booke en eller flere samtaler hos de forskellige rådgivere. En samtale varer 15-20 minutter, og i løbet af den tid får du generel vejledning om, hvordan du kommer videre med dine udfordringer.

Jo mere konkret du udfylder tilmeldingen med dine problemstillinger, jo bedre rådgivning kan du få af rådgiverne.
Fra 16:00-16:30 er der hygge med andre iværksættere og rådgivere. Vi byder på kaffe/the/vand, frugt og kage.

VIGTIG INFO: i·CAFÉ’en åbner kl. 16. Der må påregnes ventetid!

Frikadeller og fællessang
2025-11-06 17:00 - 19:00 | Ulkebøl Kirke, Kaplenivej 2, Sønderborg, 6400
Vi spiser aftensmad sammen og synger nogle sange fra højskolesangbogen.
En rigtig hyggelig aften. Kom og vær med!
Det foregår i Degnegården. Det koster 50 kr. pr. person, som betales på dagen enten kontant eller via mobilepay.
Tilmelding på kirkekontoret eller via vores hjemmeside.

Tom Buk-Swienty: Berlin brænder & Russerne kommer
2025-11-06 19:00 - 21:00 | Biblioteket Gråsten, Ahlmannsparken, Gråsten, Syddanmark, 6300, Danmark
Forfatterforedrag om “Berlin brænder” og “Russerne kommer”
Da Berlin kapitulerede 2. maj 1945, var byen en rygende tomt. 170.000 tyske og russiske soldater var dræbt, over 300.000 sårede og 100.000 civile var omkommet. I årene op til byens fald blev den sønderbombet, og størstedelen af den lå i ruiner, da krigen sluttede.
Hovedpersonerne i Tom Buk-Swientys bog Berlin brænder er Paul E. Stemann fra Berlingske Tidende og Arild Hvidtfeldt fra Socialdemokraten – og de befandt sig midt i dette kaos. De havde været udstationeret i Hitler-Tysklands hovedstad de sidste år af 2. verdenskrig og oplevede nu på allernærmeste hold de allieredes rædselsvækkende bombetogter, russernes indtog og Berlins endegyldige fald. De skrev udførligt om det, de så, og deres øjenvidneskildringer hører til de mest mangefacetterede og fascinerende beretninger, der findes om krigsårene i den tyske hovedstad.
Oplev historiker og journalist Tom Buk-Swienty og hør om hans fascinerende research. Tom Buk-Swienty har fået adgang til helt unikt materiale, der udgør en vigtig del den dramatiske grundfortælling, som han har rekonstrueret de dramatiske begivenheder ud fra, efter flere års dybdegående research i emnet. Dele af materialet bag bogen har aldrig tidligere været benyttet af danske historikere.
Aftenens foredrag tager udgangspunkt i Berlin brænder fra 2024, som er den første bog om danskerne i Berlin, såvel som i andet bind, Russerne kommer, der udkommer 4. november 2025.
Tom Buk-Swienty er uddannet historiker, og det bærer hans forfatterskab præg af. Han har blandt et imponerende antal historiske bestsellers, blandt andet Slagtebænk Dybbøl 18. april 1864, der modtog blandt andet Årets Historiske Bog og Søren Gyldendal-prisen.
Begivenheden foregår her:
Biblioteket Gråsten
BHJ Salen, Ahlmannsparken Ahlefeldvej 4, 6300, Gråsten
Læs mere om eventet og køb en evt. billet her.

Koncert på Mejeriet m. rytmisk Talentlinje og MGK
2025-11-06 19:00 - 21:00 | Mejeriet, Løngang 2, Sønderborg, 6400, Danmark
🎶 Musikalsk Kapow på Mejeriet! 🎶
Torsdag d. 6. november kl. 19.00–21.00
Gør dig klar til en aften med fuld blæs, når hele 24 talentfulde elever fra Talentlinjen og MGK indtager scenen på Ungdomshuset Mejeriet i Sønderborg! Det bliver 2×45 minutters musikalsk magi, hvor rytmerne flyver, energien bobler, og publikum bliver blæst bagover af ren spilleglæde.
🎸🎹🥁 Fra funky grooves til eksplosive soloer – du får det hele!
🎤 De spiller ikke bare godt – de spiller fantastisk!
💥 Vi håber på en pakket sal og max opbakning – så tag vennerne med og vær med til at løfte taget!
Entré: Gratis – stemning: Ubetalelig!
# MGK (Musikalsk Grund Kursus) uddanner musikudøvere og -skabere, som kan deltage i og stimulere det lokale og regionale musikliv. MGK forbereder elever til optagelse på en videregående musikuddannelse og indgår således som et væsentligt element i den musikalske fødekæde.
# Talentlinjen er musikskolens tilbud til unge, der vil dyrke musikken eller sangen intensivt og på højt niveau, sammen med andre dedikerede. Her kan man afprøve, om man vil gå videre med musikken.

Stjernestøv på trompet med Håkan Hardenberger
2025-11-06 19:30 - 21:00 | Koncertsalen Alsion, Alsion 2, Sønderborg, 6400, Danmark
Der er en vaskeægte verdensstjerne på programmet, når vi præsenterer en enestående koncertoplevelse med den verdensberømte trompetist Håkan Hardenberger, som denne aften både optræder som solist og dirigent.

Med en karriere, der strækker sig over fire årtier, er Hardenberger kendt for at være en af de mest fremtrædende og innovative trompetister i verden. Han har samarbejdet med nogle af de største orkestre, heriblandt Berliner Philharmoniker, Wiener Philharmoniker og Concertgebouworkest, og han fortsætter med at sætte nye standarder for, hvad der kan opnås med trompeten. Denne aften præsenterer Hardenberger bl.a. en af trompetlitteraturens største klassikere, Haydns Trompetkoncert, der med sin elegante melodik og virtuose udfordringer er et værk, der virkelig viser instrumentets mange facetter.

Ca. 1 time og 40 minutter med pause

Program:
J. Haydn: Haydn: Ouverture,
Die Vorstellung des Chaos (Skabelsen)
J. Haydn: Trompetkoncert
J. Haydn: Symfoni nr. 22, Es-dur
(The Philosopher)
S. Prokofiev: Symfoni nr. 1, D-dur, Op. 25,
(Symphonie Classique)
H. K. Gruber: 3 MOB Pieces
T. Broström: Sputnik

Jazzmin - Bigband og børnekor
2025-11-07 17:00 - 19:00 | Alsion, Danmark
Orkestret og børnekoret fører publikum gennem Yasmins eventyr, hvor vi lærer om musikkens magi og orkesterets mange spændende instrumenter. Det bliver en koncertoplevelse fuld af glæde, fede rytmer og fællesskab!
Odense Jazz Orchestra har i mange år haft en klar mission om at bringe glæden ved musik ud til specielt børn og unge. Fordi vi ved at musikken skaber fællesskaber og kan give et tiltrængt pusterum i en travl hverdag .
– Det er netop, hvad “JAZZmin” handler om.
🎵 Så tag børnene i hånden og kom med på en musikalsk rejse, hvor der er plads til både grin, læring og fællesskab! 🎶
Billetter skal bookes

Alletiders Juleshow 2025
2025-11-07 20:00 | Sønderborg Teater, Strandvej 1, Sønderborg, 6400
Kom i julestemning, når Sønderborg Sommer Revy Show inviterer til årets stjernespækkede juleshow.
De populære shows er lagt i salg. Vent ikke for længe, for pladserne sælges hurtigt.
Glæd dig til blandt andre Bodil Jørgensen, Leif Maibom, Jeanne Boel, Alban Lendorf, Karsten Jansfort og Jeff Ace Schjerlund.
